විවිධ ඌනතා සහිත පාසල් සිසුන් සඳහා කොරියාවේ ආබාධිතවූවන් ගොඩනැංවීමේ සමාජය සංවිධාන කළ ජාත්‍යන්තර පරිගණක තරගාවලියේ දී (Global IT Challenge) ශ්‍රී ලාංකික සිසුන් දෙදෙනෙකු පළමු ස්ථාන ලබා ඇත.දෘශ්‍ය ඌනතා අංශයේ පළමු ස්ථානය ගාල්ල ඇලෝසියස් විද්‍යාලයේ පණ්ඩිත ඉසුරු (10 වසර) හා ශ්‍රවණ ඌනතා අංශයේ පළමු ස්ථානය බලංගොඩ යසෝදරා අඳ බිහිරි විශේෂ පාසලේ, පීල්ලමානගේ සනුක (9 වසර) සිසුන් දෙදෙනා ලබා ඇත.දකුණු කොරියාවේ ඉචිගන් නුවර දී ඔක්තෝබර් 30 සිට නොවැම්බර් 02 දක්වා රටවල් 27ක සිසු සිසුවියන් 267 දෙනෙක්ගේ සහභාගිත්වයෙන් මේ තරගාවලිය පැවැත්විණි.මීගමුව මංකුළිය ශාන්ත අන්තෝනි විද්‍යාලයේ තිළිණ රොඩ්‍රිගෝ හා ඌව බදුල්ල මහා විද්‍යාලයේ ඉසුරු රත්නායක මේ තරගාවලියට සහභාගී වූ අනෙක් සිසුන් දෙදෙනා වේ.